I 2007 vant Brann Tippeligaen, seks poeng foran Stabæk. Den 20. oktober kunne Brann ha avgjort serien på egen hånd hvis de hadde tatt poeng borte mot Aalesund, og titusenvis av Brann-supportere hadde samlet seg på Festplassen i Bergen sentrum for å se kampen direkte på storskjerm. Kampen endte likevel 2–1 til Aalesund , noe som gjorde at festen ble utsatt. To dager senere vant Viking over Stabæk; det gjorde at ingen kunne ta igjen Brann på tabellen, og det første seriegullet siden 1963 var dermed avklart.